Forslag til RÅDETS AFGØRELSE om den holdning, som Den Europæiske Union skal indtage i Det Blandede EØS-udvalgtil ændring af protokol 4 (Oprindelsesregler) til EØS-aftalen /* COM/2012/0133 final - 2012/0063 (NLE) */





BEGRUNDELSE 1. BAGGRUND FOR FORSLAGET Det blandede udvalgs udkast til afgørelse har til formål at ændre protokol 4 til aftalen om Det Europæiske Økonomiske Samarbejdsområde (EØS), særlig for i) at udvide kumulationssystemet til alle de lande, der deltager i Den Europæiske Unions stabiliserings- og associeringsproces, ii) at tilføje "blanding af sukker med andre materialer" til listen over de utilstrækkelige bearbejdninger eller forarbejdninger, der nævnes i artikel 6 i protokol 4 og betragtes som utilstrækkelige til at give varerne oprindelsesstatus, og (iii) at berigtige visse fejl. 2. RESULTATER AF HØRINGER AF INTERESSEREDE PARTER OG KONSEKVENSANALYSER I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet efter forslag fra Kommissionen den holdning, som skal indtages på Unionens vegne til sådanne afgørelser. Kommissionen forelægger udkastet til Det Blandede EØS-udvalgs afgørelse til vedtagelse i Rådet som Unionens holdning. Kommissionen håber at kunne forelægge forslaget i Det Blandede EØS-udvalg snarest muligt. 2012/0063 (NLE) Forslag til RÅDETS AFGØRELSE om den holdning, som Den Europæiske Union skal indtage i Det Blandede EØS-udvalg til ændring af protokol 4 (Oprindelsesregler) til EØS-aftalen RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, og artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[1], særlig artikel 1, stk. 3, under henvisning til forslag fra Europa-Kommissionen og ud fra følgende betragtninger: (1) Det er fastsat i protokol 4 til aftalen, at der er oprindelseskumulation mellem Den Europæiske Union og Island, Norge, Schweiz (herunder Liechtenstein), Færøerne, Tyrkiet og alle de lande, der deltager i Euro-Middelhavspartnerskabet[2] på basis af Barcelona-erklæringen, der blev vedtaget på Euro-Middelhavskonferencen den 27.-28. november 1995. (2) For at udvikle handelen og fremme regional integration vil det være hensigtsmæssigt at udvide kumulationssystemet til at omfatte alle lande, der deltager i Den Europæiske Unions stabiliserings- og associeringsproces[3]. (3) Det er hensigtsmæssigt at tilføje "blanding af sukker med andre materialer" til listen over de utilstrækkelige bearbejdninger eller forarbejdninger, der nævnes i artikel 6 i protokol 4, og betragtes som utilstrækkelige til at give varerne oprindelsesstatus — VEDTAGET DENNE AFGØRELSE: Artikel 1 Den holdning, som Unionen skal indtage i Det Blandede EØS-udvalg til den foreslåede ændring af protokol 4 (Oprindelsesregler) til EØS-aftalen, baseres på det udkast til Det Blandede EØS-udvalgs afgørelse, der er knyttet til nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den På Rådets vegne Formand BILAG Udkast AFGØRELSE TRUFFET AF DET BLANDEDE EØS-UDVALG om ændring af protokol 4 (Oprindelsesregler) til EØS-aftalen DET BLANDEDE EØS-UDVALG HAR - under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og ud fra følgende betragtninger: (1) Protokol 4 til aftalen blev ændret ved Det Blandede EØS-udvalgs afgørelse nr. ../.. af ….[4]. (2) Det er fastsat i protokol 4 til aftalen, at der er oprindelseskumulation mellem Den Europæiske Union og Island, Norge, Schweiz (herunder Liechtenstein), Færøerne, Tyrkiet og alle de lande, der deltager i Euro-Middelhavspartnerskabet[5] på basis af Barcelona-erklæringen, der blev vedtaget på Euro-Middelhavskonferencen den 27.-28. november 1995. (3) For at udvikle handelen og fremme regional integration vil det være hensigtsmæssigt at udvide kumulationssystemet til at omfatte alle lande, der deltager i Den Europæiske Unions stabiliserings- og associeringsproces[6]. (4) Pan-Euro-Middelhavslandenes oprindelseskumulationsordning bygger på den regionale konvention om pan-Euro-Middelhavsregler for præferenceoprindelse, som protokol 4 til aftalen sidestilles med. (5) Den regionale konvention om pan-Euro-Middelhavsregler for præferenceoprindelse må ikke samlet set føre til en situation, som er mindre gunstig end de tidligere forbindelser mellem de frihandelspartnere, der anvender pan-Euro-oprindelseskumulation eller pan-Euro-Med-oprindelseskumulation. (6) Visse ændringer er påkrævet for at rette fejl i den eksisterende tekst i protokol 4 til aftalen — VEDTAGET FØLGENDE BESLUTNING: Artikel 1 I protokol 4 til aftalen foretages følgende ændringer: 1. I henvisningen til artikel 32 i indholdsfortegnelsen ændres ordene "Gensidig bistand" til "Administrativt samarbejde". 2. Under overskriften "FÆLLESERKLÆRINGER" i indholdsfortegnelsen ændres ordet "Fællesskabet" til "Den Europæiske Union". 3. I artikel 3, stk. 1, ændres ordet "Fællesskabet" til "Den Europæiske Union". 4. Artikel 3, stk. 2, affattes således: "Med forbehold af bestemmelserne i artikel 2, anses produkter som produkter med oprindelse i EØS, når de er fremstillet af materialer med oprindelse på Færøerne eller i et land, der deltager i Euro-Middelhavspartnerskabet på basis af Barcelona-erklæringen, der blev vedtaget på Euro-Middelhavskonferencen den 27.-28. november 1995, bortset fra Tyrkiet[7] eller ethvert land, der deltager i Den Europæiske Unions stabiliserings- og associeringsproces[8], forudsat at disse materialer har undergået en mere vidtgående bearbejdning eller forarbejdning i EØS end dem, der er omhandlet i artikel 6. Det kræves ikke, at disse materialer har undergået en tilstrækkelig bearbejdning eller forarbejdning." 5. I artikel, 3, stk. 5, tredje afsnit, ændres ordet "Fællesskabet" til "Den Europæiske Union" og ordene "Kommissionen for De Europæiske Fællesskaber" til "Europa-Kommissionen". 6. I artikel 4, stk. 2, ændres ordet "Fællesskabets" til "Den Europæiske Unions". 7. I artikel 5, stk. 2, ændres ordene "ikke bør anvendes" til "ikke bør anvendes". 8. I artikel 6, stk. 1, indsættes følgende efter litra m): "n) blanding af sukker med ethvert andet materiale;" Nuværende litra n)-p) ændres til litra o)-q). 9. I artikel 31, stk. 1, ændres ordet "Fællesskabets" til "Den Europæiske Unions". 10. I artikel 31, stk. 3, ændres ordene "Kommissionen for De Europæiske Fællesskaber" til "Europa-Kommissionen". 11. Overskriften til artikel 32 affattes således: "Administrativt samarbejde" 12. I artikel 32, stk. 1, ændres ordene "Kommissionen for De Europæiske Fællesskaber" til "Europa-Kommissionen". 13. I note 1 i bilag I ændres ordene "artikel 6" til "artikel 5". 14. I note 3.1 i bilag I ændres ordet "Fællesskabet" til "Den Europæiske Union". 15. I fodnote 3 i bilag VI ændres ordet "Fællesskabet" til "Den Europæiske Union". 16. I titlen og i det første afsnit af fælleserklæringen vedrørende godtagelse af oprindelsesbeviser udstedt inden for rammerne af de i artikel 3 i protokol 4 omhandlede aftaler for produkter med oprindelse i Fællesskabet, Island eller Norge ændres ordet "Fællesskabet" til "Den Europæiske Union". 17. I første afsnit af fælleserklæringen vedrørende Fyrstendømmet Andorra ændres ordet "Fællesskabet" til "Den Europæiske Union". 18. I første afsnit af fælleserklæringen vedrørende Republikken San Marino ændres ordet "Fællesskabet" til "Den Europæiske Union". Artikel 2 Denne afgørelse træder i kraft den , forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1*. Artikel 3 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles, […]. || På Det Blandede EØS-udvalgs vegne Formand || Sekretærer for Det Blandede EØS-udvalg [1] EFT L 305 af 30.11.1994, s. 6. [2] Algeriet, Egypten, Israel, Jordan, Libanon, Marokko, Syrien, Tunesien, Vestbredden og Gazastriben. [3] Albanien, Bosnien-Hercegovina, Kroatien, Den Tidligere Jugoslaviske Republik Makedonien, Montenegro, Serbien og Kosovo i henhold til FN's Sikkerhedsråds resolution 1244/99. [4] EUT L … [5] Algeriet, Egypten, Israel, Jordan, Libanon, Marokko, Syrien, Tunesien, Vestbredden og Gazastriben. [6] Albanien, Bosnien-Hercegovina, Kroatien, Den Tidligere Jugoslaviske Republik Makedonien, Montenegro, Serbien og Kosovo i henhold til FN's Sikkerhedsråds resolution 1244/99. [7] Algeriet, Egypten, Israel, Jordan, Libanon, Marokko, Syrien, Tunesien, Vestbredden og Gazastriben. [8] Albanien, Bosnien-Hercegovina, Kroatien, Den Tidligere Jugoslaviske Republik Makedonien, Montenegro, Serbien og Kosovo (under FN's Sikkerhedsråds resolution 1244/99). * [Ingen forfatningsmæssige krav angivet.] [Forfatningsmæssige krav angivet.]